Nuraisha

Nuraisha adalah sebuah siri drama televisyen Malaysia 2006 dibintangi oleh Aqasha dan Rita Rudaini. Siri ini memulakan tayangan perdana di Slot Samarinda TV3 dari 19 Julai 2006 hingga 14 September 2006 menggantikan Marikas.

Siri ini boleh didapati melalui penstriman dalam talian di saluran YouTube rasmi Drama Sangat.

Sinopsis
Nuraisha (Rita Rudaini), seorang gadis yatim piatu yang hidup sederhana, tidak pernah menyangka takdir akan membawanya menjadi isteri kepada Datuk Amirul (Ridzuan Hashim) seorang playboy yang mempunyai hubungan sulit dengan pembantu peribadinya Amelia (Julia Ziegler). Dia juga merupakan ayah kepada sahabat baiknya sendiri, Linda (Intan Azura), dan kekasih lamanya, Zaki (Aqasha). 

Namun perkahwinan yang tidak disangka itu bukan sahaja menggoncang kehidupannya, malah menimbulkan kebencian mendalam daripada Linda, Zaki dan Datin Ruby (Azizah Mahzan), bekas isteri Datuk Amirul. 

Ketenangan yang diharapkan tidak kunjung tiba apabila muncul Mawar (Abby Abadi) anak kandung Datuk Amirul daripada hasil perkahwinan terdahulunya berdendam dengan ayahnya setelah diseksa oleh Datin Ruby sewaktu kecil.

Pertemuan antara Nuraisha dan Mawar menyingkap rahsia gelap keluarga Datuk Amirul, mengheret mereka semua ke dalam permainan dendam, penyesalan dan perebutan kasih yang tiada kesudahan. Dalam pertarungan antara kebenaran dan kebencian, mampukah Nuraisha mencari kebahagiaan yang hakiki, atau akan hanyut dalam badai dosa masa silam orang lain?

Pelakon
Pelakon utama
 Aqasha sebagai Zaki
 Rita Rudaini sebagai Nuraisha
Memperkenalkan
 Julia Ziegler sebagai Amelia
Pelakon pembantu
 Intan Azura sebagai Linda
 Ridzuan Hashim sebagai Datuk Amirul
 Azizah Mahzan sebagai Datin Ruby
 Abby Abadi sebagai Mawar
 Esma Daniel sebagai Badrul
 Zizan Nin sebagai Reza

Rujukan

Kategori:Drama Melayu 2006
Kategori:Rancangan TV3